Серік Қалешұлы Аманғалиев

Серік Қалешұлы Аманғалиев - 
1960 жылы 6 желтоқсанда Гурьев облысы Махамбет ауданының Махамбет ауылында туған. Қазақ.

Әкесі - Аманғалиев Қалеш (1924 ж.т.), зейнеткер, ҰОС
ардагері, Гурьев облысы Махамбет ауданының әлеуметтік
қамсыздандыру бөлімінің инспекторы, бастығы қызметін
атқарған. Анасы - Ерғалиева Дәріш (1928 ж.т.), зейнеткер,
сатушы болып жұмыс істеген.

А.С. Пушкин атындағы Орал педагогикалық институтын
бітірген (1983), мамандығы - «Тарих».

Қазақ және орыс тілдерін біледі.

«Нұр Отан» ХДП мүшесі.

1978 жылдан - А.С. Пушкин атындағы Орал педагогикалық
институтыныңстуденті. 1983 жылдан - О. Шонаев атындағы
ОМ тарих пәнінің мұғалімі, 1986 жылдан - директордың
оқу-тәрбие жұмысы жөніндегі орынбасары, 1987 жылдан - ОМ директоры (Гурьев облысы Махамбет ауданының Махамбет ауылы). 1995 жылдан - Атырау облысы Махамбет аудандық білім беру бөлімінің меңгерушісі.
2002 жылдан - Атырау қалалық білім беру бөлімінің бастығы. 2007 жылдан - Атырау облыстық Білім беру департаментінің директоры. 2008 жылдың ақпанынан - Атырау облысы Құрманғазы ауданының әкімі.

2008 жылдың желтоқсанынан бері - Атырау облысы әкімінің орынбасары.

Атырау облысы бойынша партиялық бақылау комиссиясының төрағасы.

«Құрмет» орденімен (2008), «Қазақстан Республикасының
тәуелсіздігіне 10 жыл» (2002), «Астананың 10 жылдығы»
(2008), Ы. Алтынсарин атындағы медальдарымен (2006),
«ҚР Білім беру ісінің үздігі» белгісімен (1998) марапатталған.

Үйленген. Жұбайы - Қайырова Нелли Ермекқызы. Ұлдары - Асқар, Аслан; қызы - Аида.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:Тұлғалар